આ આંદોલન વચ્ચે હરિયાણામાં નગરનિગમની ચૂંટણીમાં રાજ્યનો સત્તાધારી પક્ષ ભાજપ માત્ર ત્રણ મેયર/અધ્યક્ષની બેઠકો જીતી શક્યો.  

આ વખતે રાજ્યમાં મેયર, નગરપરિષદ અને નગરપાલિકાના અધ્યક્ષ માટે ચૂંટણી યોજાઈ હતી. આ પહેલાં પાર્ષદ જ મેયરને ચૂંટતા હતા. 

સોનિપત બેઠક પર કૉંગ્રેસના ઉમેદવાર નિખિલ મદાન મેયરની બેઠક જિત્યા. આ જ વિસ્તારની કુંડલી-સિંઘુ બૉર્ડર પર ખેડૂતોનું આંદોલન ચાલી રહ્યું છે. 

પૂર્વ મંત્રી કવિતા જૈન સોનિપત બેઠક પરથી ભાજપનાં ધારાસભ્ય છે. જોકે, એમ છતાં અહીં ભાજપના ઉમેદવારનો પરાજય થયો અને કૉંગ્રેસના ઉમેદવારને 13,818 મતોના અંતરે વિજય મળ્યો. 

રાજ્યના ગૃહમંત્રી અનિલ વિજ જે અંબાલા વિધાનસભાક્ષેત્રના ધારાસભ્ય છે, ત્યાં જનચેતના પાર્ટીનાં શક્તિરાનીનો વિજય થયો છે. તેમણે 8084 મતોથી વિજય મેળવ્યો છે. 

પંચકુલ મેયરની બેઠક પર ભાજપના ઉમેદવાર કુલભૂષણ ગોયલ વિજયી થયા છે અને ઉકલાના ચૅરમૅન બેઠક પર અપક્ષ ઉમેદવાર સુશીલ સાહુનો વિજય થયો છે. 

27 ડિસેમ્બરે યોજાયેલી ચૂંટણીનાં પરિણામો આજે આવ્યાં છે. ભાજપ-જેજેપીએ તમામ બેઠકો પર ઉમેદવાર ઊતાર્યા હતા. 

ઑક્સફર્ડ-એસ્ટ્રાઝેનેકાની કોરોના રસીને બ્રિટનમાં મંજૂરી

ઑક્સફર્ડ યુનિવર્સિટીના વૈજ્ઞાનિકોએ બનાવેલી કોરોના વાઇરસની રસીને રસીના ઉપયોગને મંજૂરી મળી ગઈ છે. આ મંજૂરીને બ્રિટનમાં રસીકરણના અભિયાન માટે સૌથી મહત્ત્વપૂર્ણ માનવામાં આવે છે.

આ રસીને બનાવનારી દવાનિર્માતા કંપની એસ્ટ્રાઝેનેકાને બ્રિટને 10 કરોડ રસી બનાવવાનો ઑર્ડર આપી દીધો છે, જે બ્રિટનના પાંચ કરોડ લોકો માટે પૂરતી હોવાનું મનાય છે.

મેડિસિન રેગ્યુલેટર તરફથી આ વૅક્સિનને મળેલી મંજૂરીને સુરક્ષિત અને અસરદાર માનવામાં આવે છે.

ઑક્સફર્ડ-એસ્ટ્રાઝેનેકા વૅક્સિનને વર્ષ 2020ના આરંભે બનાવવાનું શરૂ કરાયું હતું.

એ પછી એપ્રિલમાં વૉલન્ટિયર્સ પર પરીક્ષણ કરવામાં આવ્યું હતું. એ પછી હજારો લોકો પર ક્લિનિકલ ટ્રાયલ થઈ હતી.

'હું બીફ ખાઉં છું, તમે મને પૂછવાવાળા કોણ?' : કર્ણાટકના પૂર્વ CM સિદ્ધારમૈયા

સિદ્ધારમૈયા

સોમવારે કર્ણાટક કૅબિનેટ દ્વારા ગૌહત્યા વિરોધી બિલને મંજૂરી અપાતાં કૉંગ્રેસના નેતા અને રાજ્યના પૂર્વ મુખ્ય મંત્રી સિદ્ધારમૈયાએ કહ્યું કે તેમને બીફ ખાવું  ગમે છે તેમજ તેમને પોતાના ભોજનની પસંદગીનો પૂરો અધિકાર છે.

સ્ક્રોલ ડોટ ઇને સમાચાર એજન્સી PTIના હવાલાથી આ સમાચાર પ્રસિદ્ધ કર્યા છે.

બેંગ્લુરૂમાં કૉંગ્રેસના સ્થાપના દિનની ઉજવણી વખતે સિદ્ધારમૈયાએ કહ્યું હતું કે “મેં... \n\nમને ઉપરના લેખ માટે સારું શીર્ષક આપો.
હરિયાણા નગરપાલિકાની ચૂંટણીમાં ભાજપનું ખરાબ પ્રદર્શન - BBC TOP NEWS